Na osnovu člana 8. stav 1. Zakona o Narodnoj skupštini („Službeni glasnik RS“, broj 9/10) i člana 194. stav 2. Poslovnika Narodne skupštine („Službeni glasnik RS“, broj 20/12 - Prečišćen tekst),

Narodna skupština Republike Srbije na sednici Dvadeset sedmog vanrednog zasedanja u Jedanaestom sazivu, održanoj 27. februara 2020. godine, donela je

**AUTENTIČNO TUMAČENjE ODREDBE ČLANA 40.**

**STAV 5. ZAKONA O LOKALNIM IZBORIMA („SLUŽBENI GLASNIK RS“, BR. 129/07, 34/10 – ODLUKA US, 54/11 I 12/20)**

Odredba člana 40. stav 5. Zakona o lokalnim izborima glasi:

„Političke stranke nacionalnih manjina i koalicije političkih stranaka nacionalnih manjina učestvuju u raspodeli mandata i kad su dobile manje od 3% glasova od ukupnog broja birača koji su glasali, pri čemu se prilikom raspodele mandata primenom sistema najvećeg količnika, količnici svih izbornih lista političkih stranaka nacionalnih manjina i koalicija političkih stranaka nacionalnih manjina uvećavaju za 35%.“.

Ovu odredbu treba razumeti tako da se pravilo po kojem se količnici izbornih lista političkih stranaka nacionalnih manjina i koalicija političkih stranaka nacionalnih manjina uvećavaju za 35% odnosi samo na liste onih političkih stranaka nacionalnih manjina i koalicija političkih stranaka nacionalnih manjina koje su dobile manje od 3% glasova.

Ovo autentično tumačenje objaviti u „Službenom glasniku Republike Srbije“.

RS broj 16

U Beogradu, 27. februara 2020. godine

**NARODNA SKUPŠTINA REPUBLIKE SRBIJE**

 PREDSEDNIK

 Maja Gojković